
26-TA-1180: Noteikumu projekts (Grozījumi)
Grozījumi Ministru kabineta 2023. gada 19. decembra noteikumos Nr. 810 "Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā" 1.1.1.5. pasākuma "Latvijas pilnvērtīga dalība Apvārsnis Eiropa programmā, tajā skaitā nodrošinot kompleksu atbalsta instrumentu klāstu un sasaisti ar RIS3 specializācijas jomu attīstīšanu" pirmās un otrās projektu iesniegumu atlases kārtas īstenošanas noteikumi"
	Nr.p.k.

	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (04.07.2025.)

	Izsludināšana: 04.06.2026. 17:17

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 17.06.2026.)
Ņemot vērā, ka tiek samazināts 1.1.1.5. pasākuma 2. kārtas finansējums, lūdzam papildināt anotācijas 1.3. sadaļu “Pašreizējā situācija, problēmas un risinājumi” ar finansējuma sadalījumu starp Eiropas Savienības kohēzijas politikas programmas 2021.–2027. gadam intervences kodiem.
Piedāvātā redakcija
-
	Ņemts vērā
Papildināta anotācijas 1.3. sadaļa “Pašreizējā situācija, problēmas un risinājumi” ar 1.1.1.5.pasākuma otrās kārtas ERAF finansējuma sadalījumu starp Eiropas Savienības kohēzijas politikas programmas 2021.–2027. gadam intervences kodiem.
	Anotācija (ex-ante)
1.3. Pašreizējā situācija, problēmas un risinājumi

	2.
	Noteikumu konsolidētā versija
1.3. pasākuma pirmajai un otrajai kārtai plānoto un pieejamo finansējumu un nacionālā līdzfinansējuma likmi;
	Priekšlikums (FM - 17.06.2026.)
Ņemot vērā, ka Ministru kabineta noteikumos ir paredzēts tikai pasākumam pieejamais finansējums, nepieciešams attiecīgi precizēt 1.3. punkta redakciju.
Piedāvātā redakcija
1.3. pasākuma pirmajai un otrajai kārtai pieejamo finansējumu un nacionālā līdzfinansējuma likmi;
	Ņemts vērā
-
	Noteikumu konsolidētā versija
1.3. pasākuma pirmajai un otrajai kārtai pieejamo finansējumu un nacionālā līdzfinansējuma likmi;

	3.
	Noteikumu konsolidētā versija
32.2. projekta iesniegumu var iesniegt atlases nolikumā noteiktajā kārtībā, kamēr ir pieejams finansējums un kamēr var īstenot pārfinansējamo projektu, bet ne ilgāk kā līdz 2027. gada 31. martam;
	Priekšlikums (FM - 17.06.2026.)
Lūdzam izvērtēt iespēju svītrot noteikumu projekta 32.2. apakšpunktu, ņemot vērā, ka nosacījums par projekta iesniegumu iesniegšanas termiņu ir obligāti iekļaujams atlases nolikuma saturā atbilstoši Ministru kabineta 2023. gada 13. jūlija noteikumu Nr. 408 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” 14.7. apakšpunktam. Projekta iesniegumu iesniegšanas termiņa noteikšana atlases nolikumā nodrošina nepieciešamo elastību pielāgot atlases nosacījumus atbilstoši finansējuma pieejamībai un projektu iesniegumu plūsmai, neveicot grozījumus Ministru kabineta noteikumos par specifisko atbalsta mērķi. Tādējādi lūdzam projekta iesniegumu iesniegšanas termiņu noteikt atlases nolikumā.
Piedāvātā redakcija
-
	Nav ņemts vērā
Skaidrojam, ka 1.1.1.5.pasākuma 2.kārtā nav tipiska projektu iesniegumu atlase. Atlase ir izsludināta 2024.gada 28.augustā un ir atvērta līdz noteiktam laikam. Projektu iesniegumu beigu termiņš jau sākotnēji ir noteikts 1.1.1.5. pasākuma MK noteikumos, līdz ar to IZM ieskatā ir svarīgi saglabāt šo pieeju arī tagad, pagarinot projektu iesniegumu iesniegšanas termiņu, lai potenciālajiem projektu iesniedzējiem būtu viennozīmīgi skaidrs, ka atlasei ir nevis atcelts beigu termiņš, bet pagarināts par 3 mēnešiem.
	Noteikumu konsolidētā versija
32.2. projekta iesniegumu var iesniegt atlases nolikumā noteiktajā kārtībā, kamēr ir pieejams finansējums un kamēr var īstenot pārfinansējamo projektu, bet ne ilgāk kā līdz 2027. gada 31. martam;

	4.
	Noteikumu konsolidētā versija
59. Finansējuma saņēmējs savā tīmekļvietnē aktualizē informāciju par projekta īstenošanas gaitu, tiklīdz tā ir pieejama, bet ne retāk kā reizi trijos mēnešos.
	Priekšlikums (FM - 17.06.2026.)
Aicinājums izvērtēt un nenoteikt stingrākas prasības par tām, kas paredzētas ES fondu 2021.–2027. gada un Atveseļošanas fonda komunikācijas un dizaina vadlīnijās. Esošajā redakcijā ir noteikts, ka informācija jāaktualizē ne retāk kā reizi trijos mēnešos, taču ierosinām norādīt tikai to, ka informācija jāaktualizē, ja tas ir nepieciešams, nenosakot konkrētu biežumu. Tas ļautu saglabāt prasības atbilstošas vadlīnijām, neieviešot stingrākus nosacījumus.
 
Piedāvātā redakcija
-
	Ņemts vērā
-
	Noteikumu konsolidētā versija
59. Finansējuma saņēmējs savā tīmekļvietnē aktualizē informāciju par projekta īstenošanas gaitu, tiklīdz tā ir pieejama.



